การทำให้อีสเตอร์เป็นเทศกาลสนุกสำหรับเด็กๆ เฉลิมฉลองในทางธรรม เฉลิมฉลองในทางโลก
คุณสามารถหาซื้อชุดระบายสีไข่ได้ที่ร้านขายของใกล้บ้านในช่วงเดือนอีสเตอร์ ต้มไข่บางส่วนให้สุก และปล่อยให้เด็กๆ ได้สนุกไปกับการตกแต่งไข่เพื่อวันอีสเตอร์  ปกติแล้วควรเก็บไข่คนละสีเอาไว้ในถ้วยที่ต่างกัน ไม่อย่างนั้นสีไข่อาจตกใส่ใบอื่นได้ ให้แน่ใจว่าเด็กๆ ได้ใส่เสื้อผ้าตัวเก่าๆ ตอนที่กำลังตกแต่งไข่อีสเตอร์ เพราะมันจะเลอะเทอะมากเลยน่ะสิ สัญลักษณ์ของเทศกาลอีสเตอร์คือการล่าไข่อิสเตอร์นั่นเอง คุณจะให้เด็กๆ เอาไข่ต้มจริงๆ ที่ตกแต่งไปซ่อนก็ได้ หรือว่าจะใส่ขนมหรือของรางวัลไว้ในไข่พลาสติกแล้วซ่อนมันไว้รอบๆ บ้านก็ดี  ถ้าเลือกไข่พลาสติก คุณสามารถใส่ซีเรียลอาหารเช้าหรือขนมเพรทเซลลงไปในนั้นเพื่อให้เป็นขนมเพื่อสุขภาพมากขึ้นก็ได้ บางบ้านที่เคร่งศาสนาอาจใส่คำสอนในไบเบิลเป็นกระดาษลงไปในไข่ก็มี จำไว้ด้วยว่าซ่อนไข่ไว้ที่ไหนบ้าง เผื่อในกรณีที่เด็กๆ หาไข่ไม่เจอทั้งหมด ยิ่งถ้าเป็นไข่ต้มยิ่งสำคัญเป็นพิเศษ เพราะไข่จะเน่าเสียในที่สุด กิจกรรมล่าไข่อีสเตอร์ใหญ่ๆ บางที่ก็จัดขึ้นโดยสมาคมหรือองค์กรท้องถิ่น ที่เปิดให้คุณและครอบครัวเข้าร่วมได้ ให้ได้ลองค้นหาไข่อีสเตอร์แถวๆ นั้น ตะกร้าอีสเตอร์นั้นสำคัญกับเทศกาลอีสเตอร์มาตั้งแต่เดิม เด็กเล็กๆ จะชอบที่ได้ตื่นขึ้นมาเห็นตะกร้าอีสเตอร์ที่เต็มไปด้วยของต่างๆ ของเทศกาลนี้ คุณสามารถหาซื้อตะกร้าอีสเตอร์ได้ที่ร้านขายของในช่วงเทศกาล แล้วใส่ของรางวัลเล็กๆ น้อยๆ อย่างลูกอมหรือของเล่นชิ้นเล็กๆ ก็ได้  ถ้าบ้านคุณนับถือคริสต์ ให้ลองใส่คำสอนไบเบิลไว้ในไข่พลาสติก ของกินเล่นใช่ว่าจะทำให้สุขภาพแย่เสมอไป ถ้าคุณอยากให้ของขบเคี้ยวที่ดีต่อสุขภาพแก่เด็กๆ ก็ใส่พวกผลไม้สดลงในตะกร้าอีสเตอร์ก็ได้ จะให้เป็นของเล่นชิ้นเล็กแทนพวกของกินก็ดี อย่างตุ๊กตารูปสัตว์ตัวเล็กๆ หรือตุ๊กตาผ้าตัวเล็ก กระต่ายอีสเตอร์เป็นส่วนที่ทำให้เด็กๆ ตื่นเต้นไปกับเทศกาลนี้ ให้อบขนมที่มีรูปร่างคล้ายกระต่าย นี่จะทำให้เด็กๆ รู้สึกสนุกไปกับเทศกาลนี้เอง  จะทำคุกกี้น้ำตาลที่ตัดเป็นรูปกระต่ายด้วยพิมพ์คุกกี้รูปกระต่ายก็ได้ อบซินนามอนโรล 3 ชิ้น เอาสองชิ้นมาประกบติดกันให้เหมือนตอนปั้นตุ๊กตาหิมะ แล้วตัดอีกชิ้นแบ่งครั้ง เอาสองซีกที่แบ่งครึ่งนั้นมาแปะไว้บนสุดของซินนามอนโรลเพื่อทำเป็นหู แล้วใช้ฟรอสติ้งครีมชีสทาให้กระต่ายของคุณเป็นสีขาว จากนั้นจะใช้ช็อคโกแลตชิพหรือบลูเบอร์รี่ทำเป็นตาก็ได้นะ เด็กๆ ชอบที่จะตกแต่งของในวันเทศกาล ลองหาของตกแต่งชิ้นเล็กๆ ตามห้างหรือร้านยี่สิบบาทก็ได้ แล้วหาดูวิธีทำของทางออนไลน์เอา ตัวอย่างเช่น เด็กๆ อาจชอบที่จะเอากระดาษสีหรือผ้าสักหลาดมาทำเป็นสิ่งต่างๆ เช่น ลูกเจี๊ยบหรือกระต่ายน้อย  สติกเกอร์ติดหน้าต่างนั้นเหมาะกับเด็กเล็กมากเลยล่ะ ทั้งเอามาเล่นสนุกได้ และยังใช้ง่ายอีกด้วย ถ้าคุณจะจัดมื้อสายหรือมื้อเย็นสำหรับอีสเตอร์ ลองให้เด็กๆ ได้ทำผ้ารองจานแบบพิเศษสำหรับทุกๆ คนด้วยกระดาษลูกฟูกดูสิ อีสเตอร์ไม่ใช่แค่วันหยุดเทศกาลวันเดียว แต่เป็นสัปดาห์ศักดิ์ที่มีไว้เฉลิมฉลองถึงการคืนชีพของพระเยซู เริ่มด้วยวันอาทิตย์ก่อนอีสเตอร์ ซึ่งเรียกกันว่า วันอาทิตย์ใบลาน หยุดเพื่อสะท้อนความสำคัญของคัมภีร์ไบเบิลในเหตุการณ์นี้ ถ้าหากว่าโบสถ์แถวบ้านมีกิจกรรมนี้ในวันเหล่านี้ เป็นไปได้ก็ให้เข้าร่วมด้วยนะ  ตั้งแต่วันอาทิตย์ใบลานไปถึงวันอังคาร จะเป็นเรื่องราวในไบเบิลที่เกี่ยวข้องกับการที่พระเยซูไปยังเมืองเยรูซาเล็ม และเข้าวิหารที่นั่น ในวันพุธ คือเรื่องราวที่ยูดาสตัดสินใจทรยศพระองค์และเรื่องการประหาร วันพฤหัสบดีศักดิ์สิทธิ์จะระลึกถึงอาหารมื้อสุดท้ายของพระเยซูและบรรดาอัครสาวกของพระองค์ วันศุกประเสริฐคือวันที่พระเยซูสิ้นพระชนม์บนไม้กางเขน ส่วนวันเสาร์และวันอาทิตย์ จะเป็นสองวันสุดท้ายสำหรับอาทิตย์ศักดิ์สิทธิ์นี้ ระหว่างสองวันนี้ พระเยซูก็ได้ฟื้นคืนพระชนม์ ซึ่งเป็นที่จดจำและมีการเฉลิมฉลองกัน โบสต์คริสต์แทบทุกที่จะมีกิจกรรมในวันอาทิตย์ศักดิ์สิทธิ์ ส่วนจะเป็นกิจกรรมหรือบริการอะไรนั้นจะขึ้นอยู่กับโบสถ์แต่ละแห่ง อย่างไรก็ตาม การเข้าร่วมพิธีใดๆ ก็ตามในโบสถ์ในช่วงอีสเตอร์ถือเป็นวิธีที่ดีที่จะได้ระลึกถึงคำสอนของชาวคริสต์ ซึ่งรวมกับการที่เป็นวันหยุดด้วย ให้เข้าร่วมในตอนเช้าของวันอีสเตอร์ล่ะ ถ้าคุณมีลูกที่ยังเด็ก ให้ดูว่ามีคาบเรียนไหนในวันอาทิตย์ที่จัดขึ้นเพื่อวันอาทิตย์อีสเตอร์บ้าง. บางครั้งการที่พระเยซูสิ้นพระชนม์ก็อาจเป็นเรื่องเข้าใจยากสำหรับเล็กๆ เนื่องจากความน่ากลัวนั่นเอง คุณครูที่มีคุณภาพที่มีสอนในวันอาทิตย์อาจช่วยให้ลูกของคุณเข้าใจความหมายของวันอีสเตอร์ได้ ใช้เวลาช่วงสุดสัปดาห์อีสเตอร์ในการอ่านเรื่องราวของอีสเตอร์ต่อ นี่จะเป็นวิธีที่ดีในการได้รู้และใส่ใจกับเรื่องราวที่อยู่เบื้องหลังวันหยุดนี้ การย้ำเตือนตัวเองว่าทำไมเทศกาลนี้จึงควรเฉลิมฉลองจะช่วยให้คุณรู้สึกศรัทธามากขึ้นและเข้าใจถึงประเพณีนี้ เรื่องราวของอีสเตอร์มักพบในพระคริสตธรรมใหม่ ซึ่งจะมีอยู่ในพระวรสารแมทธิว มาระโก ลูกา และจอห์น ถ้าคุณมีลูกที่ยังเด็ก ลองหาไบเบิลสำหรับเด็กที่มีรายละเอียดเกี่ยวกับอีสเตอร์ ซึ่งจะช่วยอธิบายการสิ้นพระชนม์ของพระเยซูและการคืนชีพแบบที่เข้าใจง่าย อีสเตอร์เป็นงานเฉลิมฉลองที่สำคัญของพระเจ้าผู้เสียสละลูกชายเพียงพระองค์เดียวสำหรับบาปของคุณ เป็นเรื่องที่ควรพูดกับครอบครัวของคุณ ในเช้าวันอีสเตอร์หรือวันเสาร์ ให้พูดว่าการที่พระเจ้าเสียสละครั้งนี้มีความหมายอย่างไรกับคุณ ทำไมคุณจึงรู้สึกขอบคุณกับการเสียสละ ความตาย และการฟื้นคืนชีพของพระเยซู?  กิจกรรมหนึ่งที่จะช่วยในเรื่องนี้ได้คือการจดลงกระดาษเวลาที่คุณทำบาป โดยให้ทุกคนแบบนี้ในวันเสาร์ แล้วรวมกระดาษเอาไว้ด้วยกัน ในวันอาทิตย์ ทำอะไรบางอย่างเพื่อทำลายกระดาษนั่นทิ้งซะ เช่น เอาไปเผาหรือใส่เครื่องทำลายกระดาษ ถือเป็นตัวแทนการที่พระเยซูลบล้างบาปให้เรา หลังจากนี้คุณก็สามารถขอบคุณต่อความเสียสระของพระเยซูได้แล้ว การเข้าร่วมกับทางโบสถ์หรืออ่านเรื่องราวของอีสเตอร์ต่างเป็นวิธีที่ดีในการระลึกถึงความหมายของเทศกาลนี้ อย่างไรก็ตาม ให้ใช้เวลาบางส่วนในวันอาทิตย์อีสเตอร์ในการสะท้อนความหมายของเทศกาลนี้ ที่ช่วยให้คุณรู้ว่ามันสำคัญต่อคุณอย่างไร  นึกถึงศาสนาของตัวคุณเอง มันมีประโยชน์กับคุณอย่างไร? คุณได้เรียนรู้อะไรบ้างจากศาสนาคริสต์? คำสอนของพระเยซูส่งผลต่อการกระทำของคุณอย่างไรบ้าง? คุณอาจอยากถามครอบครัวด้วยคำถามเหล่านี้ ตัวอย่างเช่น คุณกับครอบครัวอาจมานั่งโต๊ะเดียวกันแล้วเผยแพร่ประสบการณ์จากการทำตามคำสอนของพระเยซูก็ได้ ถ้าคุณเป็นชาวคริสต์ สิ่งที่ทำในวันอีสเตอร์ก็ไม่จำเป็นต้องเกี่ยวข้องกับศาสนาของคุณเป็นพิเศษอะไรขนาดนั้นก็ได้ ให้ลองทำสิ่งอื่น อย่างเช่นการรับประทานอาหารมื้อสายของอีสเตอร์ หรือทำอะไรสนุกๆ ไปกับครอบครัวคุณ อย่างการไปปีนเขา เป็นต้น มันจะช่วยได้มากเลยถ้าคุณมีญาติที่ไม่ได้นับถือศาสนาคริสต์ที่อยากจะร่วมฉลองกันกับคุณ เทศกาลอีสเตอร์มักจะอยู่ช่วงที่อากาศเริ่มอุ่นขึ้น ถ้าคุณอยู่ในที่ที่เทศกาลอีสเตอร์เริ่มตอนฤดูใบไม้ผลิพอดี ให้ออกไปผจญภัยกับอากาศอุ่นๆ เพื่อเฉลิมฉลองวันนี้ดูสิ โดยใช้วันอาทิตย์ของเทศกาลอีสเตอร์ในการไปเดินทางไกลหรือปีนเขาชมความเป็นธรรมชาติ ถ้าคุณไม่ได้อาศัยอยู่แถวๆ ป่าเลย ก็แค่เดินไปยังที่ใกล้ๆ กับครอบครัวหรือเพื่อนๆ แทนก็ได้ เช่น แทนที่จะขับรถไปยังร้านไอศกรีมสุดโปรด ก็ให้เปลี่ยนเป็นเดินหรือขี่จักรยานไปแทน หลายๆ คนชอบที่จะรับประทานมื้อสายในวันอีสเตอร์ โดยคุณจะไปรับประทานอาหารนอกบ้านที่จะมีมื้อสายพิเศษสำหรับวันอีสเตอร์ หรือจะรับประทานอาหารในธีมอีสเตอร์กับครอบครัวหรือเพื่อนๆ ก็ย่อมได้  เนื่องจากเป็นเทศกาลเกี่ยวกับไข่ เมนูไข่ปรุงรสหรือไข่ขยี้ก็เข้าธีมกับมื้ออาหารอีสเตอร์อยู่นะ หลายคนชอบที่จะเสิร์ฟแฮมเป็นมื้อหลักในมื้ออาหารอีสเตอร์ ลองทำมันฝรั่งบดหรือแครอทเคลือบเงาเป็นจานเคียงด้วยก็ดีนะ ลองใช้โทนสีที่ดูเหมือนฤดูใบไม้ผลิดูสิ เช่น ใช้จาน ผ้าเช็ดปาก ผ้าปูโต๊ะ และอุปกรณ์ต่างๆ ให้เป็นสีพาสเทล อย่างที่เทศกาลอีสเตอร์จะอยู่ในช่วงฤดูใบไม้ผลิของหลายๆ ที่บนโลก ก็เหมือนกับเป็นงานฉลองแห่งชีวิต ลองไปซื้อเมล็ดพันธุ์จากร้านเรือนกระจก แล้วปลูกในสวนหรือในกระถางที่ตั้งไว้ในบ้าน การปลูกดอกไม้หรือพืชต้นใหม่ขึ้นมาจะทำให้คุณจำอีสเตอร์ได้ว่าเป็นการเริ่มต้นสู่ใบไม้ผลิ วันหยุดเทศกาลเป็นโอกาสอันดีในการใช้เวลากับคนที่เรารัก และมีความสุขไปด้วยกัน หลายคนจะได้หยุดงานในวันอีสเตอร์ ฉะนั้นใช้โอกาสนี้นี่แหละ วางแผนทำอะไรๆ กับคนที่คุณรักเพื่อให้วันอีสเตอร์ของทุกคนเป็นวันที่ยอดเยี่ยมไปเลยไงล่ะ ยกตัวอย่างเช่น คุณและเพื่อนๆ สามารถออกไปหามื้อเย็นรับประทานกันในวันอาทิตย์แห่งอีสเตอร์ได้ไงล่ะ รูปภาพเป็นวิธีเก็บความทรงจำที่สนุกได้ในวันหยุดเทศกาล ไม่ว่าจะเป็นขณะรับประทานอาหารมื้อสาย หรือกำลังทำกิจกรรมอื่นๆ อยู่นั้น ให้นำกล้องออกมาแชะภาพซะ ให้ถ่ายรูปสวยๆ เพื่อทำให้คุณมีความทรงจำในเทศกาลอีสเตอร์
ระบายสีไข่. ล่าไข่อีสเตอร์. ให้ตะกร้าอีสเตอร์. อบขนมเป็นรูปกระต่าย. ตกแต่งไปกับลูกๆ. ให้ความสนใจกับความสำคัญในแต่ละวันของอาทิตย์เทศกาลอีสเตอร์. เข้าร่วมกิจกรรมอีสเตอร์ในโบสถ์. อ่านเรื่องราวของอีสเตอร์ในไบเบิล. ถกประเด็นเรื่องการเสียสละของพระเยซูกับครอบครัวของคุณ. นึกถึงความหมายของเทศกาลนี้ที่มีต่อคุณ. ลองเฉลิมฉลองแบบไม่เกี่ยวข้องกับทางศาสนา. ไปปีนเขากับครอบครัวหรือเพื่อนๆ. รับประทานมื้อสายอีสเตอร์. ปลูกอะไรบางอย่างเพื่อเป็นการฉลองถึงชีวิตใหม่. ใช้เวลากับครอบครัวและเพื่อนๆ. ถ่ายรูปเพื่อเก็บความทรงจำในแต่ละปี.
https://www.wikihow.com/Celebrate-Easter https://www.wikihow.com/Celebrate-Easter https://www.wikihow.com/Celebrate-Easter
Making Easter Fun for Kids Celebrating with Religion Celebrating with a Secular Approach